pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรุงไทยจัดสินเชื่อให้ลูกค้า SME เพื่อรับเหมางานภาครัฐแบบครบวรจร
วันอังคารที่ 29 สิงหาคม 2560
กรุงไทยจัดสินเชื่อให้ลูกค้า SME เพื่อรับเหมางานภาครัฐแบบครบวรจร
ธนาคารกรุงไทยให้สินเชื่อผู้ประกอบการ SME เพื่อรับเหมาก่อสร้าง หรืองานจัดซื้อจัดจ้างภาครัฐและรัฐวิสาหกิจแบบครบวงจร ทั้งวงเงินก่อนเริ่มงานและหลังส่งมอบงาน ในอัตราดอกเบี้ยพิเศษ ใช้หลักประกันต่ํา พร้อมให้บริการหนังสือค้ําประกันทันใจสูงสุด 10 ล้านบาทต่อราย
ธนาคารกรุงไทยให้สินเชื่อผู้ประกอบการ SME เพื่อรับเหมาก่อสร้าง หรืองานจัดซื้อจัดจ้างภาครัฐและรัฐวิสาหกิจแบบครบวงจร ทั้งวงเงินก่อนเริ่มงานและหลังส่งมอบงาน ในอัตราดอกเบี้ยพิเศษ ใช้หลักประกันต่ํา พร้อมให้บริการหนังสือค้ําประกันทันใจสูงสุด 10 ล้านบาทต่อราย ตั้งเป้าปล่อยเพิ่มอีก 3 พันล้านบาท หลังปล่อยไปแล้วกว่า 1 หมื่นล้านบาท
นายปฏิเวช สันตะวานนท์ ผู้ช่วยกรรมการผู้จัดการใหญ่อาวุโส สายงานธุรกิจขนาดกลางธนาคารกรุงไทย เปิดเผยว่า จากการที่ธนาคารได้ให้การสนับสนุนผู้ประกอบการ SME ทั้งขนาดกลางและขนาดใหญ่ ที่รับงานจากหน่วยงานราชการและรัฐวิสาหกิจมาอย่างต่อเนื่อง ประกอบกับความคืบหน้าของการลงทุนโครงสร้างพื้นฐานของภาครัฐ ธนาคารจึงได้ออกผลิตภัณฑ์สินเชื่อสําหรับคู่ค้าภาครัฐและรัฐวิสาหกิจอีกครั้ง ในวงเงินรวมกว่า 3 พันล้านบาท อัตราดอกเบี้ยพิเศษกว่าเดิม และใช้หลักประกันต่ํา เพื่อสนับสนุนให้ผู้ประกอบการเข้าถึงแหล่งทุน และมีเงินหมุนเวียนตั้งแต่เริ่มต้นโครงการจนก่อสร้างแล้วเสร็จ รวมถึงส่งมอบงานได้ทันตามกําหนด ซึ่งจะช่วยขับเคลื่อนเศรษฐกิจโดยรวมของประเทศ
“ธนาคารมั่นใจว่าจะได้รับความสนใจจากผู้ประกอบการ SME เนื่องจากธนาคารมีความชํานาญและเข้าใจความต้องการของลูกค้าเป็นอย่างดี และได้สนับสนุนสินเชื่อดังกล่าวมาตั้งแต่ปี 2556 โดยปัจจุบันมียอดสินเชื่อกว่า 1 หมื่นล้านบาท ซึ่งธนาคารจะให้บริการแบบครบวงจร โดยมีบริการหนังสือค้ําประกันทันใจ (KTB Quick L/G) ทั้งประเภทยื่นซองประกวดราคาและค้ําประกันสัญญาทันใจ ให้วงเงินหนังสือค้ําประกันสูงสุด 10 ล้านบาท อนุมัติเร็วภายใน 1 วัน และสินเชื่อสําหรับผู้ประกอบการที่มีประสบการณ์รับงานจากหน่วยงานราชการหรือรัฐวิสาหกิจ โดยสนับสนุนวงเงินก่อนเริ่มงาน (Pre – Financing) สูงสุด 30% ของมูลค่าโครงการ และวงเงินหลังส่งมอบงาน (Post – Financing) สูงสุด 90% ของมูลค่าสุทธิในแต่ละงวดงาน”
นายปฏิเวช สันตะวานนท์ กล่าวในตอนท้ายว่า ธนาคารขอเชิญชวนผู้ประกอบการยื่นขอสินเชื่อที่สํานักงานธุรกิจทั้ง 79 แห่งทั่วประเทศได้จนถึงสิ้นปีนี้ ดูรายละเอียดเพิ่มเติมได้ที่ http://sme.ktb.co.th หรือสอบถามเพิ่มเติมที่ KTB Call center โทร. 02-111-1111
ฝ่ายสื่อสารองค์กรและภาพลักษณ์
โทร. 0-2208-4174-7
รัฐบาลไทย-ข่าวทำเนียบรัฐบาล-นายพิชิต อัคราทิตย์ รัฐมนตรีช่วยว่าการกระทรวงคมนาคม ตรวจโครงการขุดลอกร่องน้ำประกันความลึก ร่องน้ำทางเข้าท่าเรือกรุงเทพฯ ร่องที่ 2 จังหวัดสมุทรปราการ
วันอังคารที่ 19 กันยายน 2560
นายพิชิต อัคราทิตย์ รัฐมนตรีช่วยว่าการกระทรวงคมนาคม ตรวจโครงการขุดลอกร่องน้ําประกันความลึก ร่องน้ําทางเข้าท่าเรือกรุงเทพฯ ร่องที่ 2 จังหวัดสมุทรปราการ
พร้อมด้วย นายเจริญรัฐ ฉิมสําราญ ที่ปรึกษารัฐมนตรีช่วยว่าการกระทรวงคมนาคม และนายชยธรรม์ พรหมศร รองผู้อํานวยการสํานักงานนโยบายและแผนการขนส่งและจราจร ตรวจโครงการขุดลอกร่องน้ําประกันความลึก ร่องน้ําทางเข้าท่าเรือกรุงเทพฯ ร่องที่ 2 ในวันที่ 18 กันยายน 2560
โดยมี นายณัฐ จับใจ รองอธิบดีกรมเจ้าท่า เจ้าหน้าที่กรมเจ้าท่า ให้การต้อนรับ ณ สํานักงานเจ้าท่าภูมิภาคสาขาสมุทรปราการ จังหวัดสมุทรปราการ
นายพิชิต อัคราทิตย์ และคณะ ได้รับฟังบรรยายสรุปจาก นายณัฐ จับใจ รองอธิบดีกรมเจ้าท่า เกี่ยวกับโครงการศึกษาความเหมาะสมทางวิศวกรรมเศรษฐกิจและสิ่งแวดล้อมของการขุดลอกร่องน้ําประกันความลึก ร่องน้ําเข้าท่าเรือกรุงเทพฯ ร่องที่ 2 โดยกรมเจ้าท่า (จท.) ได้ดําเนินโครงการประกันความลึกร่องน้ําเศรษฐกิจและได้จัดทําแผนการขอตั้งงบประมาณสําหรับดําเนินโครงการประกันความลึกร่องน้ําเศรษฐกิจ จํานวน 16 ร่องน้ํา โดยร่องน้ําเข้าท่าเรือกรุงเทพฯ ร่องที่ 2 ใช้ประโยชน์ในด้านการเดินเรือลากจูงขนส่งสินค้าและเรือขนาดใหญ่ ประกอบกับเป็นร่องน้ําที่มีความสําคัญทางเศรษฐกิจ มีการคมนาคมขนส่งทางน้ําตลอดเวลา แต่เนื่องจากปัจจุบันสภาพร่องน้ํา ผู้ใช้ร่องน้ํา และสภาวะแวดล้อมเปลี่ยนไปจากเดิม มีความจําเป็นต้องพิจารณาศึกษาทบทวนความเหมาะสมทางด้านวิศวกรรม ได้แก่ ปริมาณและอัตราการตกตะกอน กระแสน้ํา ขนาดร่องน้ํา เพื่อประกอบในการออกแบบความลึกของร่องน้ําให้เหมาะสมกับสภาพแวดล้อมและการใช้งาน
ซึ่งวัตถุประสงค์ของการจัดทําโครงการศึกษาฯ ประกอบด้วย
1) เพื่อศึกษาและจัดทํารายงานความเหมาะสมด้านวิศวกรรม เศรษฐศาสตร์ สังคม และสิ่งแวดล้อม เพื่อนํามาใช้แก้ไขปัญหาการตื้นเขิน
2) เพื่อจัดทําแผนการขุดลอกร่องน้ําเข้าท่าเรือกรุงเทพฯ ร่องที่ 2 มาตรการ แผนป้องกันแก้ไขผลกระทบต่อระบบนิเวศน์ใกล้เคียง และแผนติดตามตรวจสอบประเมินผลการดําเนินงานโครงการตามแผนขุดลอกฯ ระยะยาว
3) ดําเนินงานการมีส่วนร่วมขององค์การปกครองส่วนท้องถิ่นและประชาชน เพื่อให้ผู้มีส่วนเกี่ยวข้องเสนอความคิดเห็นและเสนอแนวทางในขั้นตอนต่าง ๆ ของการศึกษา โดยการจัดทําโครงการศึกษาฯ มีแนวทางการดําเนินงาน ได้แก่ ทบทวนการศึกษาที่เกี่ยวข้อง การสํารวจข้อมูล การวิเคราะห์ การศึกษาความเหมาะสม และออกแบบเบื้องต้น การออกแบบรายละเอียด และการประชาสัมพันธ์ การประชุมสัมมนาเพื่อชี้แจงผลการศึกษาและรับฟังข้อคิดเห็น ซึ่งระยะเวลาการดําเนินโครงการเริ่มตั้งแต่วันที่ 9 กุมภาพันธ์ - 6 พฤศจิกายน 2560
จากนั้น นายพิชิต อัคราทิตย์ และคณะ ได้ลงเรือ จท. ตรวจโครงการขุดลอกร่องน้ําประกันความลึก ร่องน้ําทางเข้าท่าเรือกรุงเทพฯ ร่องที่ 2 และตรวจการสัญจรทางน้ําบริเวณลุ่มแม่น้ําเจ้าพระยาในพื้นที่กรุงเทพฯ นนทบุรี และปทุมธานี
รัฐบาลไทย-ข่าวทำเนียบรัฐบาล-“บิ๊กอู๋” เผย EJF ชื่นชม รัฐบาลไทยแก้ปัญหาแรงงานประมงคืบหน้า
วันพุธที่ 12 กันยายน 2561
“บิ๊กอู๋” เผย EJF ชื่นชม รัฐบาลไทยแก้ปัญหาแรงงานประมงคืบหน้า
รมว.แรงงาน ให้การต้อนรับ นาย Steve Trent และคณะมูลนิธิยุติธรรมและสิ่งแวดล้อม (EJF) ในโอกาสเข้าเยี่ยมคารวะและหารือข้อราชการด้านแรงงาน กระชับความร่วมมือแก้ไขปัญหา IUU ชื่นชม รัฐบาลไทยแก้ปัญหาแรงงานประมงคืบหน้าไปมาก
เมื่อวันที่ 12 กันยายน 2561 พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน ให้การต้อนรับ นาย Steve Trent และคณะมูลนิธิยุติธรรมและสิ่งแวดล้อม (EJF) ในโอกาสเข้าเยี่ยมคารวะและหารือข้อราชการด้านแรงงานในประเด็น เรื่อง การให้สัตยาบันอนุสัญญาองค์การแรงงานระหว่างประเทศ (ILO) ฉบับที่ 188 ว่าด้วยการทํางานภาคการประมง ค.ศ. 2007 (2550) หรือ C188 การให้สัตยาบันอนุสัญญาองค์การแรงงานระหว่างประเทศ ฉบับที่ 98 ว่าด้วยการรวมตัวและร่วมเจรจาต่อรอง และฉบับที่ 87 ว่าด้วยเสรีภาพในการสมาคมและการคุ้มครองสิทธิในการรวมตัว ความก้าวหน้าของพิธีสารส่วนเสริมอนุสัญญาองค์การแรงงานระหว่างประเทศ ฉบับที่ ๒๙ ว่าด้วยแรงงานบังคับ ค.ศ. ๑๙๓๐ (Protocol 29 : P29)การจ่ายเงินค่าจ้างแรงงานประมงผ่านบัญชีอิเล็กทรอนิกส์เครื่องถอนเงินอัตโนมัติ (ATM) และผลการดําเนินการขึ้นทะเบียนแรงงานต่างด้าวในห้วงเวลาที่ผ่านมา รวมถึงมาตรการคุ้มครองแรงงานในการนําเข้าแรงงานประมง ณ ห้องรับรองรัฐมนตรีว่าการกระทรวงแรงงาน ชั้น 6 อาคารกระทรวงแรงงาน
พล.ต.อ.อดุลย์ฯ กล่าวถึงผลการการหารือในครั้งนี้ว่า นาย Steve Trent ได้ชื่นชมรัฐบาลไทยในการแก้ไขปัญหาแรงงานประมงที่มีความคืบหน้าไปมาก ส่วนกรณีการให้สัตยาบันอนุสัญญาองค์การแรงงานระหว่างประเทศ (ILO) ฉบับที่ 188 ว่าด้วยการทํางานภาคการประมงนั้น รัฐบาลได้พยายามขับเคลื่อนโดยคํานึงถึงสุขภาพของแรงงาน โครงสร้างบนเรือ เวลาในการทํางาน เวลาพัก ที่พักของลูกจ้าง ระบบการจ่ายค่าจ้าง ซึ่งเป็นประโยชน์ต่อแรงงาน ขณะนี้อยู่ในขั้นตอนการทําความเข้าใจกับภาคประมง เพื่อไม่ให้กระทบกับค่าใช้จ่ายในการปรับเปลี่ยน และไม่กระทบต่อเรือประมงพื้นบ้าน ส่วนการจ่ายเงินให้ลูกจ้างผ่านเครื่อง ATM นั้น ขณะนี้ได้ดําเนินการติดตั้งตู้ ATM ที่ท่าเรือเพิ่มเติมใน 22 จังหวัดติดทะเล และพยายามทําความเข้าใจกับผู้ประกอบการ เพื่อให้เข้าใจในช่วงเปลี่ยนผ่านและเกิดประโยชน์กับแรงงานและผู้ประกอบการ ซึ่งเป็นสิ่งที่รัฐบาลมุ่งมั่นให้แรงงานได้รับความคุ้มครองจากกฎหมายไทย
“การหารือในครั้งนี้จะเป็นประโยชน์ต่อการทํางานร่วมกันโดยเฉพาะความก้าวหน้าในการดําเนินการแก้ไขปัญหา IUU ของไทย ตลอดจนบทบาทของไทยในการผลักดันการแก้ไขปัญหา IUU ในระดับอาเซียน ในช่วงที่ประเทศไทยเป็นประธานอาเซียนในปี 2562 ” พล.ต.อ.อดุลย์ฯ กล่าว
---------------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
ชาญชัย ชาวหนองเพียร - ภาพ/
12 กันยายน 2561
รัฐบาลไทย-ข่าวทำเนียบรัฐบาล-นายสมศักดิ์ฯ เข้าสักการะสิ่งศักดิ์สิทธิ์ เนื่องในโอกาสเข้ารับตำแหน่งรัฐมนตรีว่าการกระทรวงยุติธรรม
วันจันทร์ที่ 22 กรกฎาคม 2562
นายสมศักดิ์ฯ เข้าสักการะสิ่งศักดิ์สิทธิ์ เนื่องในโอกาสเข้ารับตําแหน่งรัฐมนตรีว่าการกระทรวงยุติธรรม
นายสมศักดิ์ฯ เข้าสักการะสิ่งศักดิ์สิทธิ์ เนื่องในโอกาสเข้ารับตําแหน่งรัฐมนตรีว่าการกระทรวงยุติธรรม
ในวันศุกร์ที่ ๑๙ กรกฎาคม ๒๕๖๒ เวลา ๐๘.๑๙ น. นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมคณะทํางาน ได้สักการะศาลพระพรหมบริเวณด้านหน้าอาคารรัฐประศาสนภักดี ศูนย์ราชการเฉลิมพระเกียรติฯ และเดินทางมายังกระทรวงยุติธรรมเพื่อสักการะพระพุทธภูมิพลาภิบาลทศพลญาณมุนี สิ่งศักดิ์สิทธิ์ประจํากระทรวงยุติธรรม ณ บริเวณห้องรับรองกระทรวงยุติธรรม ชั้น ๒ เนื่องในโอกาสเข้ารับตําแหน่งใหม่ โดยมีนายธวัชชัย ไทยเขียว รองปลัดกระทรวงยุติธรรม พร้อมด้วยคณะผู้บริหารระดับสูง ร่วมให้การต้อนรับ
ต่อจากนั้นในเวลา ๑๐.๐๐ น. รัฐมนตรีว่าการกระทรวงยุติธรรม เป็นประธานการประชุมเพื่อรับฟังการรายงานข้อมูลบทบาทและภารกิจหน้าที่ของหน่วยงานในสังกัดกระทรวงยุติธรรม ได้แก่ สํานักงานปลัดกระทรวงยุติธรรม กรมคุมประพฤติ กรมคุ้มครองสิทธิและเสรีภาพ กรมบังคับคดี กรมพินิจและคุ้มครองเด็กและเยาวชน กรมราชทัณฑ์ กรมสอบสวนคดีพิเศษ สํานักงานกิจการยุติธรรม สถาบันนิติวิทยาศาสตร์ สํานักงานคณะกรรมการป้องกันและปราบปรามยาเสพติด สถาบันเพื่อการยุติธรรมแห่งประเทศไทย (องค์การมหาชน) และสถาบันอนุญาโตตุลาการ โดยมีคณะผู้บริหารระดับสูง ตลอดจนข้าราชการ และเจ้าหน้าที่ผู้เกี่ยวข้อง เข้าร่วม ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-การแก้ไขเพิ่มเติมพระราชบัญญัติผู้สูงอายุ พ.ศ. 2546  เพื่อรองรับมาตรการให้เงินช่วยเหลือเพื่อการยังชีพแก่ผู้สูงอายุที่มีรายได้น้อย พร้อมหาแหล่งเงินเข้ากองทุนผู้สูงอายุ
วันพุธที่ 2 สิงหาคม 2560
การแก้ไขเพิ่มเติมพระราชบัญญัติผู้สูงอายุ พ.ศ. 2546  เพื่อรองรับมาตรการให้เงินช่วยเหลือเพื่อการยังชีพแก่ผู้สูงอายุที่มีรายได้น้อย พร้อมหาแหล่งเงินเข้ากองทุนผู้สูงอายุ
ในการประชุมคณะรัฐมนตรีเมื่อวันที่ 1 สิงหาคม 2560 คณะรัฐมนตรีได้มีมติเห็นชอบร่างพระราชบัญญัติผู้สูงอายุ (ฉบับที่ ..) พ.ศ. .... ตามที่กระทรวงการคลังเสนอ เพื่อรองรับการดําเนินมาตรการให้เงินช่วยเหลือเพื่อการยังชีพแก่ผู้สูงอายุที่มีรายได้น้อย
นายกฤษฎา จีนะวิจารณะ ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ในการประชุมคณะรัฐมนตรีเมื่อวันที่ 1 สิงหาคม 2560 คณะรัฐมนตรีได้มีมติเห็นชอบร่างพระราชบัญญัติผู้สูงอายุ (ฉบับที่ ..) พ.ศ. .... ตามที่กระทรวงการคลังเสนอ เพื่อรองรับการดําเนินมาตรการให้เงินช่วยเหลือเพื่อการยังชีพแก่ผู้สูงอายุที่มีรายได้น้อย ซึ่งคณะรัฐมนตรีได้มีมติเห็นชอบในหลักการของมาตรการดังกล่าวเมื่อวันที่ 23 พฤษภาคม 2560 เพื่อช่วยเหลือให้ผู้สูงอายุมีคุณภาพชีวิตที่ดีขึ้น
เนื่องจากผู้สูงอายุที่มีรายได้น้อยซึ่งมีจํานวนประมาณ 3.5 ล้านคน หรือ 1 ใน 3 ของจํานวนผู้สูงอายุทั้งประเทศ สมควรได้รับการดูแลจากรัฐให้มีความมั่นคงทางรายได้และมีคุณภาพชีวิตที่ดีอย่างน้อยในระดับพื้นฐาน ประกอบกับปัจจุบันได้มีการจัดตั้ง “กองทุนผู้สูงอายุ” ตามพระราชบัญญัติผู้สูงอายุ พ.ศ. 2546 ซึ่งอยู่ภายใต้กระทรวงการพัฒนาสังคมและความมั่นคงของมนุษย์ และมีวัตถุประสงค์เพื่อเป็นทุนใช้จ่ายเกี่ยวกับการคุ้มครอง การส่งเสริม และการสนับสนุนผู้สูงอายุ จึงเสนอให้กองทุนผู้สูงอายุซึ่งปัจจุบันทําหน้าที่ให้เงินสนับสนุนโครงการด้านผู้สูงอายุและให้เงินกู้ยืมเพื่อการประกอบอาชีพแก่ผู้สูงอายุ มีบทบาทในการดูแลและให้ความช่วยเหลือผู้สูงอายุเพิ่มขึ้น โดยจัดหาแหล่งเงินอื่นเข้ากองทุนผู้สูงอายุ เพื่อให้กองทุนสามารถให้ความช่วยเหลือผู้สูงอายุที่มีรายได้น้อยให้มีรายได้เพิ่มขึ้นและมีคุณภาพชีวิตที่ดีขึ้น ซึ่งการดําเนินการดังกล่าวจะต้องแก้ไขเพิ่มเติมพระราชบัญญัติผู้สูงอายุฯ
ในร่างพระราชบัญญัติผู้สูงอายุฯ ได้กําหนดแหล่งเงินเพิ่มเติมสําหรับกองทุนผู้สูงอายุ โดยให้กองทุนผู้สูงอายุได้รับเงินบํารุงกองทุนในอัตราร้อยละ 2 ของภาษีที่เก็บจากสินค้าสุราและยาสูบตามกฎหมายว่าด้วยภาษีสรรพสามิต แต่ไม่เกินปีละ 4,000 ล้านบาท โดยที่เงินบํารุงกองทุนผู้สูงอายุดังกล่าวเมื่อรวมกับเงินเบี้ยยังชีพผู้สูงอายุที่มีผู้บริจาคเข้ากองทุนผู้สูงอายุตามโครงการสละสิทธิ์รับเบี้ยยังชีพผู้สูงอายุซึ่งเป็นส่วนหนึ่งของมาตรการที่เสนอจะจัดสรรเป็นเงินสงเคราะห์เพื่อการยังชีพสําหรับผู้สูงอายุที่มีรายได้น้อยต่อไป
นายกฤษฎาฯ กล่าวเพิ่มเติมว่า ผู้มีสิทธิได้รับเงินช่วยเหลือเพื่อการยังชีพจะต้องเป็นผู้ที่มีอายุตั้งแต่ 60 ปีขึ้นไป และเป็นผู้มีรายได้น้อยในโครงการลงทะเบียนเพื่อสวัสดิการแห่งรัฐ ซึ่งกระทรวงการคลังจะพิจารณากําหนดจํานวนเงินที่จะจ่ายให้แก่ผู้สูงอายุรายได้น้อยให้สอดคล้องกับจํานวนเงินกองทุนผู้สูงอายุที่จัดหามาได้ตาม แหล่งเงินที่กล่าวข้างต้น
การแก้ไขเพิ่มเติมพระราชบัญญัติผู้สูงอายุฯ จะรองรับการดําเนินมาตรการให้เงินช่วยเหลือเพื่อการยังชีพแก่ผู้สูงอายุที่มีรายได้น้อย ซึ่งจะช่วยเพิ่มรายได้ในการดํารงชีพและยกระดับคุณภาพชีวิตให้แก่ผู้สูงวัยกว่า 2 – 3 ล้านคนทั่วประเทศ
สํานักนโยบายการออมและการลงทุน สํานักงานเศรษฐกิจการคลัง
โทร. 02-273-9020 ต่อ 3688
โทรสาร 02-273-9987
รัฐบาลไทย-ข่าวทำเนียบรัฐบาล-ออมสิน ลดดอกเบี้ยเงินกู้ 0.125% ทันที ดีเดย์ 11.11 พยุงดอกเบี้ยเงินฝากถึงต้นปีหน้า
วันพฤหัสบดีที่ 7 พฤศจิกายน 2562
ออมสิน ลดดอกเบี้ยเงินกู้ 0.125% ทันที ดีเดย์ 11.11 พยุงดอกเบี้ยเงินฝากถึงต้นปีหน้า
ธนาคารออมสิน สนองนโยบายรัฐบาล และกระตุ้นระบบเศรษฐกิจ ลดดอกเบี้ยเงินกู้ทันที  0.125% ทั้ง MRR, MOR และ MLR ส่งผลให้อัตราดอกเบี้ย MRR และ MOR = 6.745% ต่อปี ส่วน MLR = 6.375% มีผลวันที่ 11 พฤศจิกายน 2562
ธนาคารออมสิน สนองนโยบายรัฐบาล และกระตุ้นระบบเศรษฐกิจ ลดดอกเบี้ยเงินกู้ทันที 0.125% ทั้ง MRR, MOR และ MLR ส่งผลให้อัตราดอกเบี้ย MRR และ MOR = 6.745% ต่อปี ส่วน MLR = 6.375% มีผลวันที่ 11 พฤศจิกายน 2562 ขณะที่ยังคงความเป็นสถาบันการออม ชะลอการปรับลดดอกเบี้ยเงินฝากถึงต้นปีหน้า ชวนประชาชน-ลูกค้าฝากเงินประจําระยะยาว ปีหน้าปรับดอกเบี้ยเงินฝากประจําลง 0.125% มีผล 1 ม.ค.63
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า เพื่อสนองนโยบายรัฐบาลในการกระตุ้นเศรษฐกิจ ด้วยภารกิจหลักสําคัญของธนาคารออมสินคือการมุ่งส่งเสริมเศรษฐกิจของประเทศ ภายใต้การให้บริการสอดคล้องกับภาวะเศรษฐกิจการเงิน และตอบสนองทิศทางดอกเบี้ยนโยบาย รวมถึงให้ความสําคัญต่อประชาชน ลูกค้าเงินกู้ โดยเฉพาะธนาคารออมสินมีลูกค้ารายย่อยจนถึงระดับ SMEs เป็นจํานวนมาก ธนาคารฯ จึงได้ปรับลดดอกเบี้ยเงินกู้ในอัตราเท่ากัน 0.125% ทําให้อัตราดอกเบี้ยเงินกู้ลูกค้ารายย่อยชั้นดี หรือ MRR (Minimum Retail Rate) และอัตราดอกเบี้ยเงินกู้ขั้นต่ําประเภทเงินเบิกเกินบัญชี หรือ MOR (Minimum Overdraft Rate) ลดลงจาก 6.87% เหลือ 6.745% ส่วนอัตราดอกเบี้ยเงินกู้ขั้นต่ําประเภทเงินกู้ที่มีระยะเวลา หรือ MLR (Minimum Lending Rate) ปรับลดลงจาก 6.50% เหลือ 6.375% โดยมีผลตั้งแต่วันที่ 11 พฤศจิกายน 2562 เป็นต้นไป
สําหรับอัตราดอกเบี้ยเงินฝาก ธนาคารฯ ยังคงภารกิจหลักมุ่งมั่นส่งเสริมการออม จึงชะลอการปรับลดดอกเบี้ยเงินฝาก โดยยังคงให้ผู้ฝากเงินฝากทุกประเภทได้รับผลตอบแทนในอัตราเท่าเดิมจนถึงสิ้นปี 2562 หลังจากนั้นจะปรับลดอัตราดอกเบี้ยเงินฝากประจํา 0.125% มีผลวันที่ 1 มกราคม 2563 เป็นต้นไป
“ในวันนี้ลูกค้าผู้ฝากของธนาคารออมสิน ยังคงได้รับดอกเบี้ยในอัตราเดิมต่อไปอีกเกือบ 2 เดือน โดยธนาคารฯ มีนโยบายที่จะลดดอกเบี้ยเงินฝากให้ช้าที่สุด เพื่อส่งเสริมการออมอย่างต่อเนื่อง จึงขอให้ลูกค้าและประชาชนเร่งมาฝากเงินก่อนที่ธนาคารฯ จะลดดอกเบี้ยเงินฝากในวันขึ้นปีใหม่ 2563 โดยขอแนะนําว่าให้ฝากเงินระยะยาวเพื่อจะได้รับดอกเบี้ยที่คุ้มค่ามากกว่าเมื่อมีการปรับลดในวันที่ 1 มกราคม 2563”ผู้อํานวยการธนาคารออมสิน กล่าวในที่สุด
รัฐบาลไทย-ข่าวทำเนียบรัฐบาล-วิธีทำความสะอาด Face Shield
วันศุกร์ที่ 21 สิงหาคม 2563
วิธีทําความสะอาด Face Shield
การใส่ Face Shield ต้องใส่ร่วมกับหน้กากทุกครั้ง และไม่ควรใช้ Face Shield ร่วมกับผู้อื่น
1.ใช้ผ้าสะอาดชุบน้ํายาท่าความสะอาด เช็ดจากด้านในของแผ่นใสแล้วเช็ดด้านนอกแผ่นใส
2.ฆ่าเชื้อโดยให้เช็ดด้วยผ้าชุบน้ํายาฟอกขาว หรือสารที่มีส่วนประกอบคลอรีน 0.1% ทําซ้ํา 2 รอบ แล้วทิ้งระยะเวลาให้เกิดการฆ่าเชื้อ
3.ใช้ผ้าเช็ดให้แห้งสนิท หรือเป้าลมร้อนให้แห้ง เช็ดทําความสะอาดอีกครั้งด้วยผ้าชุบน้ําสะอาด
4.ไม่นํามาใช้ซ้ําในกรณีที่มีบุคคลไอ จาม ใส่แผ่นใสครอบหน้าและทิ้งในถังขยะที่มีฝาปิด
5.การใช้แอลกอฮอล์เช็ดทําความสะอาดจะทําให้พลาสติกเปลี่ยนสี กาวหลุดลอกง่าย และทําให้เกิดฝ้บนแผ่นพลาสติกได้
รัฐบาลไทย-ข่าวทำเนียบรัฐบาล-กระทรวงเกษตรฯ เปิดพื้นที่ให้เกษตรกรนำกุ้งมาจำหน่ายถึงมือผู้บริโภคโดยตรง
วันจันทร์ที่ 25 มิถุนายน 2561
กระทรวงเกษตรฯ เปิดพื้นที่ให้เกษตรกรนํากุ้งมาจําหน่ายถึงมือผู้บริโภคโดยตรง
รัฐมนตรีช่วยเกษตรฯ พบปะเกษตรกรผู้เลี้ยงกุ้งขาวแวนนาไม หลังกระทรวงเกษตรฯ เปิดพื้นที่ให้เกษตรกรนํากุ้งมาจําหน่ายถึงมือผู้บริโภคโดยตรง
นายลักษณ์ วจนานวัช รัฐมนตรีว่าการกระทรวงเกษตรและสหกรณ์ เปิดเผยว่า กระทรวงเกษตรและสหกรณ์เปิดพื้นที่ให้เกษตรกรมาจําหน่ายกุ้งสดคุณภาพ ราคาถูก ให้กับผู้บริโภค จํานวน 1,500 กิโลกรัม ในราคากิโลกรัมละ 220 บาท (ขนาด 30 - 40 ตัว/กิโลกรัม) ณ บริเวณโรงอาหารกระทรวงเกษตรและสหกรณ์ ถ.ราชดําเนินนอก เขตพระนคร ซึ่งประชาชนสามารถมาช่วยอุดหนุนเกษตรกรผู้เพาะเลี้ยงกุ้งแวนนาไมที่ได้รับผลกระทบจากราคาปรับตัวลดลง ซึ่งนอกจากจะเป็นการกระตุ้นการบริโภคกุ้งขาวแวนนาไมให้แพร่หลายมากยิ่งขึ้นแล้ว ผู้บริโภคยังจะได้บริโภคกุ้งที่มีคุณภาพ สด สะอาด ได้มาตรฐานอีกด้วย
อย่างไรก็ตาม สินค้ากุ้งไทยยังเป็นที่ยอมรับของผู้ชื้อในหลายประเทศ เนื่องจากมีความโดดเด่นด้านความปลอดภัย ไร้สารตกค้าง และสามารถตรวจสอบย้อนกลับได้ นอกจากนี้ กระทรวงเกษตรฯ ยังมุ่งหวังให้เกษตรกรผู้เลี้ยงกุ้ง ให้ความสําคัญกับการจัดทํามาตรฐาน เช่น มาตรฐาน มกษ หรือมาตรฐานสากล ซึ่งจะเป็นข้อได้เปรียบที่มีความสําคัญและสามารถผลักดันและสนับสนุนสินค้ากุ้งไทยให้เป็นที่ต้องการและแข่งขันได้ในตลาดสากล
ทั้งนี้ สําหรับสถานการณ์ราคากุ้งในประเทศมีการปรับตัวลดลงอย่างรวดเร็วในช่วงสัปดาห์ที่ 3 ของเดือนเมษายน 2561 ที่ผ่านมา และลดลงต่อเนื่องจนถึงปลายเดือนพฤษภาคม แต่เริ่มเพิ่มสูงขึ้นในช่วงสัปดาห์สุดท้ายของเดือนพฤษภาคม และค่อย ๆ ปรับตัวสูงขึ้นและเริ่มคงตัวในช่วงสัปดาห์ที่ 2 ของเดือนมิถุนายนที่ผ่านมา
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ไทย - IOM พัฒนาความร่วมมือ หนุนจ้างแรงงานถูก กม. คุ้มครองสิทธิมาตรฐานสากล
วันพุธที่ 22 พฤศจิกายน 2560
ไทย - IOM พัฒนาความร่วมมือ หนุนจ้างแรงงานถูก กม. คุ้มครองสิทธิมาตรฐานสากล
กระทรวงแรงงาน จับมือ องค์การระหว่างประเทศเพื่อการโยกย้ายถิ่นฐานประจําประเทศไทย (IOM) พัฒนาความร่วมมือ โครงการจัดส่งคนไทยไปทํางานอิสราเอล พัฒนาทักษะฝีมือแรงงานต่างด้าว และสร้างการรับรู้ความเข้าใจระเบียบกฎหมายแรงงานของไทยแก่นายจ้างลูกจ้าง
กระทรวงแรงงาน จับมือ องค์การระหว่างประเทศเพื่อการโยกย้ายถิ่นฐานประจําประเทศไทย (IOM) พัฒนาความร่วมมือ โครงการจัดส่งคนไทยไปทํางานอิสราเอล พัฒนาทักษะฝีมือแรงงานต่างด้าว และสร้างการรับรู้ความเข้าใจระเบียบกฎหมายแรงงานของไทยแก่นายจ้างลูกจ้าง หนุนการจ้างแรงงานถูก กม. คุ้มครองสิทธิตามมาตรฐานสากล
นายจรินทร์ จักกะพาก ปลัดกระทรวงแรงงาน ให้การต้อนรับ นางเดน่า เกรเบอร์ ลาเด็ก (Ms.Dana Graber Ladek) หัวหน้าสํานักงานองค์การระหว่างประเทศเพื่อการโยกย้ายถิ่นฐาน ประจําประเทศไทย ในโอกาสเข้าเยี่ยมคารวะเพื่อแนะนําตัวและแนะนําเจ้าหน้าที่โครงการความร่วมมือระหว่างกระทรวงแรงงานและ IOM ณ ห้องประชุม Executive Operation Room ชั้น ๕ อาคารกระทรวงแรงงาน โดยได้กล่าวขอบคุณ IOM ที่ทํางานร่วมกับกระทรวงแรงงานมาอย่างต่อเนื่อง ทั้งปัญหาการค้ามนุษย์ การใช้แรงงานบังคับ และแรงงานผิดกฎหมาย ซึ่งเป็นเรื่องที่รัฐบาลไทยให้ความสําคัญ ปัจจุบันมีแรงงานต่างด้าวเข้ามาอยู่ในประเทศไทยประมาณ 3.5 ล้านคน ในจํานวนนี้เป็นแรงงานที่เข้าเมืองถูกกฎหมาย 1.5 ล้านคน และอีก 2 ล้านคนเป็นแรงงานที่เข้าเมืองผิดกฎหมาย ทําให้มีกรณีการใช้แรงงานบังคับ การค้ามนุษย์ด้านแรงงาน รวมทั้งการละเมิดสิทธิมนุษยชนกับแรงงานต่างด้าว
ปลัดกระทรวงแรงงาน กล่าวต่อว่า รัฐบาลไทยมีนโยบายให้ความสําคัญในการแก้ไขปัญหาเหล่านี้
ให้หมดสิ้นไป โดยกําหนดให้ภายในวันที่ 31 มีนาคม 2561 จะจัดระเบียบแรงงานต่างด้าวให้เข้าเมืองถูกกฎหมายทั้งหมด และจัดทําฐานข้อมูลแรงงานต่างด้าวเพื่อให้เป็นฐานเดียวกันให้ส่วนราชการต่างๆ สามารถเข้าไปใช้ประโยชน์ได้ ประกอบด้วยข้อมูล การพิสูจน์อัตลักษณ์ตัวบุคคล ทําทะเบียนประวัติ เพื่อให้รู้ชื่อ สัญชาติ ทํางานอะไรอยู่ที่ไหน กับใคร ซึ่งจะทําให้แรงงานต่างด้าวได้เข้าสู่การคุ้มครอง ทั้งค่าจ้างที่พึงจะได้รับ วันหยุด สภาพแวดล้อมในการทํางาน และได้รับสิทธิประโยชน์ตามกฎหมายของไทย
การหารือในครั้งนี้ IOM ได้ขอบคุณกระทรวงแรงงาน ในการดําเนินโครงการความร่วมมือไทยอิสราเอล ซึ่งช่วยลดค่าใช้จ่ายสําหรับแรงงานไทยในการเดินทางไปทํางานภาคเกษตรที่ประเทศอิสราเอล นอกจากนี้ ยังได้ขอรับการสนับสนุนจากกระทรวงแรงงานในการดําเนินโครงการส่งเสริมการย้ายถิ่นที่ปลอดภัย การพัฒนาทักษะฝีมือแรงงาน และสร้างความรู้ความเข้าใจเกี่ยวกับการจ้างงานระหว่างนายจ้างกับลูกจ้างเกี่ยวกับกฎหมายและระเบียบของกระทรวงแรงงาน และรัฐบาลไทยในประเทศ (PROMISE) โครงการป้องกันและเสริมสร้างภูมิคุ้มกันแก่กลุ่มโยกย้ายถิ่นที่เปราะบาง (MAPP) และต่อต้านการค้ามนุษย์ ซึ่งจะเป็นความร่วมมือที่เป็นรูปธรรมมากขึ้นในอนาคตอันใกล้อีกด้วย
----------------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
22 พฤศจิกายน 2560
รัฐบาลไทย-ข่าวทำเนียบรัฐบาล-สำนักงานปลัดกระทรวงมหาดไทย ได้รับรางวัลเลิศรัฐ ประจำปี พ.ศ. 2561 ด้านการวางแผนยุทธศาสตร์และการสื่อสารเพื่อนำไปสู่การปฏิบัติ
วันจันทร์ที่ 17 กันยายน 2561
สํานักงานปลัดกระทรวงมหาดไทย ได้รับรางวัลเลิศรัฐ ประจําปี พ.ศ. 2561 ด้านการวางแผนยุทธศาสตร์และการสื่อสารเพื่อนําไปสู่การปฏิบัติ
สํานักงานปลัดกระทรวงมหาดไทย ได้รับรางวัลเลิศรัฐ ประจําปี พ.ศ. 2561 ด้านการวางแผนยุทธศาสตร์และการสื่อสารเพื่อนําไปสู่การปฏิบัติ
เมื่อวันที่14 ก.ย. 61 ณ ห้องแกรนด์ ไดมอนด์ บอลรูม อาคารอิมแพ็ค ฟอรั่ม เมืองทองธานี อ.ปากเกร็ด จ.นนทบุรี นายนิสิต จันทร์สมวงศ์ รองปลัดกระทรวงมหาดไทย เป็นผู้แทนปลัดกระทรวงมหาดไทย เข้ารับโล่รางวัลเลิศรัฐ สาขาคุณภาพการบริหารจัดการภาครัฐ ประจําปี พ.ศ. 2561 จาก ศาสตราจารย์กิตติคุณวิษณุ เครืองาม รองนายกรัฐมนตรี ในงานสัมมนาเชิงวิชาการและมอบรางวัลเลิศรัฐ ประจําปี พ.ศ. 2561 “ภาครัฐเพื่อประชาชน : Good Governance for Better Life” ซึ่งจัดขึ้นโดย สํานักงานคณะกรรมการพัฒนาระบบราชการ (ก.พ.ร.)
สืบเนื่องจากคณะรัฐมนตรีได้มีมติเห็นชอบให้นําการพัฒนาคุณภาพการบริหารจัดการภาครัฐมาใช้เป็นเครื่องมือผลักดันให้การพัฒนาระบบราชการมีประสิทธิภาพและยั่งยืน สํานักงาน ก.พ.ร. ได้นํามติคณะรัฐมนตรีดังกล่าวมาขับเคลื่อนให้เกิดเป็นรูปธรรมด้วยการส่งเสริมให้ส่วนราชการดําเนินการพัฒนาคุณภาพการบริหารจัดการองค์การอย่างต่อเนื่อง จึงได้จัดให้มีการตรวจประเมินส่วนราชการเพื่อมอบรางวัลเลิศรัฐและเชิญชวนให้ส่วนราชการทั้งในส่วนกลางและส่วนภูมิภาคสมัครเข้ารับการตรวจประเมิน
ในปี 2561 สํานักงานปลัดกระทรวงมหาดไทย ได้รับการคัดเลือกให้เข้ารับ “รางวัลเลิศรัฐ สาขาคุณภาพการบริหารจัดการภาครัฐ ประจําปี พ.ศ. 2561” หมวด 2 ด้านการวางแผนยุทธศาสตร์และการสื่อสารเพื่อนําไปสู่การปฏิบัติ ซึ่งเป็นการรับรองคุณภาพการบริหารจัดการภาครัฐตามหลักเกณฑ์คุณภาพการบริหารจัดการภาครัฐระดับพื้นฐาน มีจุดเน้น คือ การวางแผนเชิงยุทธศาสตร์ ซึ่งสํานักงานปลัดกระทรวงมหาดไทยได้ให้ความสําคัญกับการวางแผนยุทธศาสตร์ที่มีคุณภาพ ซึ่งมีการเชื่อมโยงแผนยุทธศาสตร์ ตั้งแต่แผนระดับชาติสู่การปฏิบัติในระดับพื้นที่ เพื่อส่งเสริมและยกระดับคุณภาพชีวิตความเป็นอยู่ของประชาชนให้อยู่ดีมีสุข รวมทั้งกระตุ้นและส่งเสริมศักยภาพของบุคลากรทุกระดับให้เกิดการเรียนรู้สิ่งใหม่ ๆ เปิดพื้นที่ให้ข้าราชการรุ่นใหม่ได้แลกเปลี่ยนความรู้ มีความคิดสร้างสรรค์ และมีแนวความคิดเชิงนวัตกรรม ที่สามารถนําไปปฏิบัติได้จริงและนําไปต่อยอดเพื่อพัฒนาองค์การมุ่งสู่การเป็นมหาดไทย 4.0 ที่มีธรรมาภิบาล เพื่อให้สามารถปฏิบัติภารกิจให้เกิดประโยชน์สุขต่อประชาชนและสังคมส่วนรวม ดังปณิธาน “บําบัดทุกข์ บํารุงสุข” ได้อย่างยั่งยืน